CELEX: 62020CN0105
Language: el
Date: 2020-02-27 00:00:00
Title: Υπόθεση C-105/20: Αίτηση προδικαστικής αποφάσεως την οποία υπέβαλε το tribunal du travail de Nivelles (Βέλγιο) στις 27 Φεβρουαρίου 2020 — UF κατά Union Nationale des Mutualités Libres (Partenamut) (UNMLibres)

25.5.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 175/5
            
         
      Αίτηση προδικαστικής αποφάσεως την οποία υπέβαλε το tribunal du travail de Nivelles (Βέλγιο) στις 27 Φεβρουαρίου 2020 — UF κατά Union Nationale des Mutualités Libres (Partenamut) (UNMLibres)
      (Υπόθεση C-105/20)
      (2020/C 175/05)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal du travail de Nivelles
      
         Διάδικοι στην υπόθεση της κύριας δίκης
      
      
         Ενάγουσα: UF
      
         Εναγομένη: Union Nationale des Mutualités Libres (Partenamut) (UNMLibres)
      
         Προδικαστικά ερωτήματα
      
      
                  1)
               
               
                  Αντιβαίνει το βασιλικό διάταγμα της 20ής Ιουλίου 1971, περί ασφαλίσεως για τη χορήγηση παροχών ασθενείας σε χρήμα και ασφαλίσεως μητρότητας υπέρ των ανεξάρτητων επαγγελματιών και των συζύγων τους που συμμετέχουν στην άσκηση της επαγγελματικής δραστηριότητάς τους, στα άρθρα 21 και 23 του Χάρτη των Θεμελιωδών Δικαιωμάτων, στην οδηγία 92/85/ΕΟΚ του Συμβουλίου, της 19ης Οκτωβρίου 1992, σχετικά με την εφαρμογή μέτρων που αποβλέπουν στη βελτίωση της υγείας και της ασφάλειας κατά την εργασία των εγκύων, λεχώνων και γαλουχουσών εργαζομένων (1), στην οδηγία 2006/54/ΕΚ του Ευρωπαϊκού Κοινοβουλίου και του Συμβουλίου, της 5ης Ιουλίου 2006, για την εφαρμογή της αρχής των ίσων ευκαιριών και της ίσης μεταχείρισης ανδρών και γυναικών σε θέματα εργασίας και απασχόλησης (2), στην οδηγία 86/613/ΕΟΚ, της 11ης Δεκεμβρίου 1986, σχετικά με την εφαρμογή της αρχής της ίσης μεταχείρισης ανδρών και γυναικών που ασκούν ανεξάρτητη δραστηριότητα, συμπεριλαμβανομένης της γεωργικής, καθώς και για την προστασία της μητρότητας (3), και στη συμφωνία-πλαίσιο για την εργασία μερικής απασχόλησης, που τέθηκε σε εφαρμογή με την οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης (4), λόγω του ότι δεν προβλέπει κατάλληλο επίδομα κατά τη διάρκεια της άδειας μητρότητας για την εργαζόμενη γυναίκα που ασκεί δευτερεύουσα μη μισθωτή δραστηριότητα μερικής απασχόλησης αλλά καταβάλλει εισφορές σαν να ασκούσε κύρια επαγγελματική δραστηριότητα, ενώ εργαζόμενη που έχει ως κύρια επαγγελματική απασχόληση μη μισθωτή δραστηριότητα μερικής απασχόλησης λαμβάνει το σύνολο του επιδόματος μητρότητας;
               
            
                  2)
               
               
                  Αντιβαίνει το βασιλικό διάταγμα της 20ής Ιουλίου 1971, περί ασφαλίσεως για τη χορήγηση παροχών ασθενείας σε χρήμα και ασφαλίσεως μητρότητας υπέρ των ανεξάρτητων επαγγελματιών και των συζύγων τους που συμμετέχουν στην άσκηση της επαγγελματικής δραστηριότητάς τους, στα άρθρα 21 και 23 του Χάρτη των Θεμελιωδών Δικαιωμάτων, στην οδηγία 92/85, στην οδηγία 2006/54, στην οδηγία 86/613, και στη συμφωνία-πλαίσιο για την εργασία μερικής απασχόλησης, που τέθηκε σε εφαρμογή με την οδηγία 97/81, λόγω του ότι δεν προβλέπει κατάλληλο επίδομα κατά τη διάρκεια της άδειας μητρότητας για την εργαζόμενη γυναίκα που ασκεί ταυτόχρονα, κατά πλήρη συνολικά απασχόληση, μισθωτή και μη μισθωτή δραστηριότητα, ενώ εργαζόμενη που ασκεί μη μισθωτή δραστηριότητα πλήρους απασχόλησης λαμβάνει το σύνολο του επιδόματος μητρότητας;
               
            
         (1)  ΕΕ 1992, L 348, σ. 1.
      
         (2)  ΕΕ 2006, L 204, σ. 23.
      
         (3)  ΕΕ 1986, L 359, σ. 56.
      
         (4)  Οδηγία 97/81/ΕΚ του Συμβουλίου της 15ης Δεκεμβρίου 1997 σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES (ΕΕ 1998, L 14, σ. 9).